open-index/open-wikipedia-markdown huggingface dataset:
Leibethra

**Leibethra** () eli **Libethra** (, *Libēthra*) () oli antiikin aikainen kaupunki ja kaupunkivaltio (*polis*) Pieriassa Makedoniassa nykyisen Kreikan alueella. Se sijaitsi lähellä Olymposvuorta ja Dionin kaupunkia. Kaupungin arkeologinen alue sijaitsee Dío-Ólympoksen kunnassa noin neljä kilometriä lounaaseen nykyisestä Leptokaryán kaupungista.

Kreikkalaisessa mytologiassa paikka yhdistettiin muun Pierian tavoin muusiin, ja siksi nämä tunnettiin myös epiteetillä *Libethrides*. Pausaniaan mukaan Leibethran lähellä sijaitsi Orfeuksen hauta, johon muusat tämän hautasivat. Aleksanteri Suuren aikoina 300-luvulla eaa. kaupungissa oli myös Orfeuksen patsas.

Roomalaiset marssivat alueen läpi matkalla Thessaliasta Makedoniaan. Tässä yhteydessä myös historioitsija Livius mainitsee kaupungin teoksessaan *[[Ab urbe condita (kirja)|Ab urbe condita]]*. Roomalaisella kaudella kaupunki oli Dionin alaisuudessa.

Pausanias kertoo Leibethran tuhoutuneen Sys-virran syöksyttyä alas Olympokselta. Tämä oli mahdollisesti sama kuin Enipeus-virta. Kaupungin tuhouduttua Orfeuksen hauta siirrettiin Dioniin.

Kaupunki paikannettiin Olympoksen kaakkoispuolelle 1800-luvulla, ja tarkka paikka löydettiin vuonna 1914. Nykyisin paikalla on arkeologinen puisto, joka rakennettiin vuosina 2007–2013 ja on tarkoitettu muun muassa opetuskäyttöön erilaisten opetus- ja työpajatilojen ja rekonstruktioiden avulla.

## Lähteet

## Aiheesta muualla

* Archaeological Park of Leivithra
Mäntyharjun Jäntevä

**Mäntyharjun Jäntevä** (**MäJä**) on vuonna 1921 perustettu urheiluseura, joka on myöhemmin keskittynyt jalkapalloon. Seuran edustusjoukkue pelaa kaudella 2014 Kutosessa.

Seuralla oli mukana toiminnassa kaudella 2011 junioreita ikäluokissa G, F, E ja D.  Näistä piirin sarjatoiminnassa mukana ovat D-juniorit. KKI-35 -ryhmä pelaa piirisarjaa, samoin kuin KKK-45 ryhmä. 

Tyttöjalkapalloilu nousi Jäntevän kuvioihin 2000-luvun puolivälissä ja on siitä saakka kasvattanut suosiotaan. Kaudella 2010 Nice Futis nousi vahvasti kuvioihin mukaan.

Kauden päätteeksi jaetaan kauden parhaalle pelaajalle Eskon Malja (nimetty pitkäaikaisen rahastonhoitajan Esko Haikaraisen mukaan).

## Lähteet

## Aiheesta muualla
*Mäntyharjun Jäntevän kotisivut
ORF

**Österreichischer Rundfunk (ORF)** on itävaltalainen yleisradioyhtiö, joka perustettiin vuonna 1958. Yhtiöllä on neljä kansallista televisiokanavaa ja 12 radiokanavaa. Yhtiön rahoituksesta puolet koostuu televisiomaksuista, loput mainonnasta ja muista tuloista.

## Televisiokanavat
Yhtiöllä on neljä kansallista televisiokanavaa:
* ORF 1, kohderyhmänä nuoremmat sukupolvet ja kaupunkilaiset. Lähettää esimerkiksi uutisia, lastenohjelmia ja elokuvia.
* ORF 2, kohderyhmänä vanhempi sukupolvi. Lähettää esimerkiksi dokumentteja ja keskusteluohjelmia. 
* ORF III, tieto- ja kulttuurikanava.
* ORF Sport +, urheilukanava.

## Lähteet

## Aiheesta muualla

* Viralliset verkkosivut
Cherryland

**Cherryland** on virolainen dance -musiikkiprojekti. Sen vokalisteina ovat Kristi Lichtfeldt (s. 5. elokuuta 1984) ja Sandra Ashilevi (s.  2. toukokuuta 1987). Yhtyeen perustajina ja soittajina toimivat Joel Kirsimaa ja Reio Rajaveer. Yhtyeen kappaleita on muun muassa *Loomulik Blondiin*. Yhtyeen julkaisemia singlejä on päässyt Virossa julkaistuihin kokoelmalevyihin kuten *Suvehitt 2007*, *Talvehitt 2008* ja *Suvehitt 2008*.

## Lähteet

## Aiheesta muualla
*Kotisivut
Eberhard Schoener

**Eberhard Schoener** (s. 13. toukokuuta 1938 Stuttgart, Baden-Württemberg, Saksa) on saksalainen kapellimestari ja säveltäjä. Hän on säveltänyt musiikkia muun muassa tv-sarjoihin Siska, Kettu, Derrick ja Kuohuvat Guldenburgit. 

## Aiheesta muualla
* Eberhard Schoenerin kotisivut
*
William Harroun Behle

**William Harroun Behle** (13. toukokuuta 1909 Salt Lake City, Utah – 26. helmikuuta 2009 Salt Lake City, Utah) oli yhdysvaltalainen lintutieteilijä.

Behle varttui Salt Lake Cityssä ja valmistui East High Schoolista 1928. Hän opiskeli Utahin yliopistossa. Vuonna 1932 hän meni Kalifornian yliopistoon Berkeleyhin, jossa hän väitteli filosofian tohtoriksi vuonna 1937. Myöhemmin samana vuonna hän palasi Utahin yliopistoon opettajaksi biologian osastolle. Hän työskenteli osastolla 40 vuotta, ja toimi yleisen biologian johtajana vuosina 1948–1963 ja lintutieteen professorina. Vuonna 1973 Behle toimi pelikaanien suojelukomitean (Pelican Protection Committee) johdossa. Behle jäi eläkkeelle vuonna 1977.

Behle sai lukuisia kunnianosoituksia ja toimi seuraavien yhdistysten ja järjestöjen hallituksissa tai puheenjohtajana: Utah Audubon Society, University of Utah Chapter of the Society of Sigma Chi, Cooper Ornithological Society, Wildlife Society, Society for the Study of Evolution ja Utah Academy of Science, Arts, and Letters.

Behle avusti Utahin luonnonhistoriallisen museon perustamisessa. Museon kokoelmissa on noin 25&nbsp;000 lintunäytettä, ja lisäksi preparointitilat, kirjasto, karttakokoelma, opetuslaboratorio ja opiskelijoita varten erillinen lintujen lisäkokoelma.

Behle nimesi joitakin lintujen alalajeja, muun muassa sinipääskyn (*Progne subis*) alalajin *arboricola*.

## Teoksia
* Distribution and variation of the horned larks (Otocoris alpestris) of western North America. University of California publications in zoology. 1942.
* Birds of Pine Valley mountain region, southwestern Utah. Biological series. 1943.
* Biography of Augustus C. Behle, M.D.;: With an account of the early history of St. Mark's Hospital, Salt Lake City, Utah. 1948.
* The birds of the Deep Creek Mountains of central western Utah. University of Utah biological series. 1955.
* The bird life of Great Salt Lake;: The life history, ecology and population trends of the California gulls, white pelicans, double-crested cormorants and ... of the Bear River Migratory Bird Refuge. 1958.
* The birds of the Raft River Mountains, northwestern Utah. University of Utah biological series. 1958.
* Birds of the Kanab area and adjacent high plateaus of southern Utah. University of Utah biological series. 1958.
* Principles of biology: Illustrated laboratory manual for Biology 2. 1958.
* The birds of southeastern Utah. University of Utah biological series. 1960.
* Identification and natural history of birds and mammals in Utah having economic importance. 1975.
* Utah birds: Check-list, seasonal and ecological occurrence charts and guides to bird finding. 1975.
* Utah Birds: Historical Perspectives and Bibliography. 1990.
* History of Biology at the University of Utah 1869-2000. Univ of Utah Pubns & Printing Svcs. 

## Lähteet
* The William Harroun Behle Papers. University of Utah Marriott Library Special Collections

### Viitteet
Makhaon

**Makhaon** (; ) oli kreikkalaisessa mytologiassa Troijan sodan sankari.

Makhaon oli lääketieteen jumalan Asklepioksen ja Epionen poika ja Podaleirioksen veli. Hän oli yksi Helenan kosioista, ja uskollisena antamalleen valalle hän purjehti veljensä kanssa Troijaan kolmellakymmenellä aluksella osallistuakseen Troijan sotaan kreikkalaisten puolella.

Troijan sodassa Makhaon osoittautui veljensä tavoin vertaansa vailla olevaksi parantajaksi. Paris onnistui haavoittamaan häntä niin, että hän joutui jäämään sotatoimien ulkopuolelle., mutta jatkoi haavoittuneiden parantamista niin, että Filoktetes pystyi osallistumaan taisteluihin.

Eurypylos surmasi Makhaonin Troijan sodan kymmenentenä vuonna,, toisen version mukaan Penthesileia.  ja hänen ruumiinsa haudattiin Gereniaan Messeniaan. Hänet kuitenkin mainitaan yhtenä Troijan puuhevoseen piiloutuneista sotureista.

## Lähteet

## Aiheesta muualla
Make Tommila

**Markku Hannu Juhani ”Make” Tommila** (s. 1958 Pori) on suomalainen kitaristi, säveltäjä ja sanoittaja. Hän on soolouransa lisäksi soittanut yhtyeissä Rio, Doora, Riot, Amazing Sound Orchestra ja Purema. Tommilan tytär on laulaja Noora Tommila.

Tommilan single *[[Nämä kesäyöt]]* oli Suomen virallisella singlelistalla kesällä 1999 kaksi viikkoa 18. sijalla.

## Diskografia
**[[Tarujen tiellä (albumi)|Tarujen tiellä]]* (1999)
**[[Kirje Hesasta]]* (2004)
**[[Matkalla (Make Tommilan albumi)|Matkalla]]* (2006)

## Lähteet

## Aiheesta muualla
* 
* 
* 
*
Vadim Glowna

**Vadim Glowna** (26. syyskuuta 1941 Eutin, Schleswig-Holstein, Saksa – 24. tammikuuta 2012 Berliini, Saksa) oli saksalainen näyttelijä ja elokuvaohjaaja. Hänen ohjauksiaan ovat *[[Der Brocken]]* (1992), *[[Desperado City]]* (1981), joka sai Cannesin elokuvajuhlilla Kultaisen kameran, ja *[[Dies rigorose Leben]]* (1983). Hän näytteli muun muassa televisiosarjoissa *[[Vanha kettu|Kettu]]*, *[[Kahden keikka]]* ja *[[Rikospaikalla]]*. Hän on myös ohjannut näitä sarjoja. 

Glowna opiskeli näyttelemistä Hampurissa. Maksaakseen opintonsa hän työskenteli opiskeluaikana taksikuskina, merimiehenä, rumpalina ja journalistina. Hän oli naimisissa Vera Tsechechowan kanssa, mutta liitto päättyi eroon. 

## Palkinnot
* Kultainen kamera (1981)
* Honorable mention (1983)
* Guild Film Award Gold (1983)

## Ehdokkuudet
* Golden Berlin Bear (1983, 1992)
* Film Award in Gold (2000)
* Max Ophüls Award (1981)

## Lähteet

## Aiheesta muualla

*
Sagnes-et-Goudoulet

**Sagnes-et-Goudoulet** on kunta Ardèchen departementissa Ranskassa. Siellä on arviolta 128 asukasta (vuonna 2013) ja sen pinta-ala on 25,02 neliökilometriä. 

## Lähteet

## Aiheesta muualla
Fanote

**Fanote** () eli **Fanoteia** () () oli antiikin aikainen kaupunki ja kaupunkivaltio (*polis*) Khaonian alueella Epeiroksessa Kreikassa.

Fanote oli linnoitettu vahvasti, ja sillä oli suurta sotilasarvoa, koska se hallitsi Thyamis-joen vartta kulkenutta reittiä joen yläjuoksulta alajuoksulle. Kaupunki oli tärkeä roomalaisille, jotka joutuivat etenemään Illyriasta Epeirokseen kolmannessa makedonialaissodassa.

Fanote sijoitetaan nykyisin usein Igoumenítsan kunnan Parapótamoksen Ntólianiin (myös Dóliani) () lähelle Geroplátanoksen ja Ágios Geórgioksen kyliä. Kaupunki on kuitenkin sijoitettu myös Filiáteen kunnan Ravenín kylän eteläpuolella sijaitsevalle kukkulalle ().

## Lähteet

## Aiheesta muualla
I. A. Richards

**Ivor Armstrong Richards** (26. helmikuuta 1893 – 7. syyskuuta 1979) oli englantilainen kirjailija ja tutkija, jonka mielenkiinnon kohteina olivat etenkin kirjallisuus ja retoriikka.  Richardsin tunnetuimpia teoksia ovat *The Meaning of Meaning*, *Principles of Literary Criticism*, *Practical Criticism* ja *The Philosophy of Rhetoric*.
Sweeney Schriner

**David ”Sweeney” Schriner** (30. marraskuuta 1911 Saratov, Venäjän keisarikunta – 4. heinäkuuta 1990 Calgary, Alberta, Kanada) oli kanadalainen venäläissyntyinen jääkiekkoilija, joka pelasi 11 kautta National Hockey Leaguessa seuroinaan New York Americans ja Toronto Maple Leafs. Hyökkääjänä pelannut Sweeney valittiin vuoden tulokkaaksi 1935 ja hän voitti maalikuninkuuden 1936 ja 1937.

## Tilastot

## Saavutuksia ja palkintoja
* Vuoden tulokas 1935
*  1936 ja 1937
* Stanley Cupit Toronto Maple Leafsissa 1942 ja 1945
* Hockey Hall of Fameen 1962.

## Katso myös
* The Hockey Newsin luettelo 100 parhaasta NHL-pelaajasta

## Lähteet
Kenneth Burke

**Kenneth Burke** (5. toukokuuta 1897 Pittsburgh, Pennsylvania – 19. marraskuuta 1993 Andover, New Jersey) oli yhdysvaltalainen kirjailija, retoriikan tutkija ja filosofi. Burken tuotanto on laajaa ja monipuolista, mutta sitä ei ole suomennettu. Burke on yksi tunnetuimmista yhdysvaltalaisen uuden retoriikan edustajista. 

## Keskeisimmät teokset

* Counter-Statement (1931)
* Permanence and Change (1935)
* Attitudes Toward History (1937)
* Philosophy of Literary Form (1939)
* A Grammar of Motives (1945)
* A Rhetoric of Motives (1950)
* The Rhetoric of Religion (1961)
* Language as Symbolic Action (1966)

## Lähteet
Antigoneia

**Antigoneia** (, myös *Antigonia*, , ) voi viitata seuraaviin antiikin aikaisiin kaupunkeihin:

* Antigoneia, kaupunki Khaoniassa, Epeiroksessa
* Antigoneia, kaupunki Paioniassa, Makedoniassa
* Antigoneia, kaupunki Seleukiksessa, Syyriassa
* Antigoneia Psafara, kaupunki nykyisellä Chalkidikín niemimaalla Makedoniassa
* Aleksandria Troas, kaupunki Troaksessa, kaupungin aikaisempi nimi
* Mantineia, kaupunki Arkadiassa, kaupungin myöhempi nimi
* Nikaia eli Nikea, kaupunki Bithyniassa, kaupungin aikaisempi nimi

## Lähteet
Suzana Amaral

**Suzana Amaral** (28. maaliskuuta 1932 São Paulo Brasilia – 25. kesäkuuta 2020) oli brasilialainen elokuvaohjaaja ja käsikirjoittaja. Hän on ohjannut elokuvan *A Hora da Estrela* tähden aika, joka perustuu Clarice Lispectorin romaaniin *[[Tähden hetki]]*. 

## Filmografia
*A Hora da Estrela (1985)
*"Procura-se" (1992) television minisarja 
*Uma Vida em Segredo (2001)
*Hotel Atlântico (2009)

## Lähteet

## Aiheesta muualla
*
* Mervyn Rothstein: "Suzana Amaral: Her hour has come" NYTimes
Filippa

**Filippa** tai **Philippa** on naisen etunimi, Filip- tai Filippos-nimen naispuolinen vastine.

Suomessa nimi Filippa on 1900-luvun alusta vuoden 2019 loppuun mennessä annettu 394 ja Philippa noin 60 henkilölle. Filipan nimipäivä on suomenruotsalaisen kalenterin mukaan 8. maaliskuuta

## Tunnettuja Filippoja ja Philippoja

* Hainaultin Filippa (, 1311–1369), Englannin kuningas Edvard III:n puoliso
* Lancasterin Filippa (1360–1415), Portugalin kuningatar
* Filippa (1394–1439), Tanskan, Ruotsin ja Norjan kuningatar, Eerik XIII Pommerilaisen puoliso
* Filippa Angeldal (s. 1997), ruotsalainen jalkapalloilija
* Philippa Bowden (s. 1995), brittiläinen kestävyysjuoksija, valmentaja ja YouTube-videoiden tekijä
* Philippa Boyens (s. 2000), uusiseelantilainen elokuvakäsikirjoittaja
* Filippa Curmark (s. 1995), ruotsalainen jalkapalloilija
* Filippa Fleming (k. 1578), aatelisnainen ja maanomistaja, Klaus Flemingin sisar
* Philippa Foot (1920–2010), brittiläinen filosofi
* Philippa Gregory (s. 1954), brittiläinen historioitsija ja kirjailija
* Philippa Pearce (1920–2006), englantilainen lastenkirjailija

## Muita merkityksiä
* Filippa K, ruotsalainen muotitalo

## Lähteet
Panssarijääkäri

**Panssarijääkäri** on nimitys Suomen puolustusvoimien kouluttamille panssariaselajiin kuuluville jalkaväen taistelijoille, jotka liikkuvat taistelukentällä rynnäkköpanssarivaunuin ja taistelevat jalan. Panssarijääkäri on samalla sotamiestä vastaava miehistön sotilasarvo.

Panssarijääkäreita koulutetaan Panssariprikaatin alaisuuteen kuuluvan Hämeen Panssaripataljoonan Panssarijääkärikomppaniassa sekä Karjalan Prikaatin alaisuuteen kuuluvassa Kymen Jääkäripataljoonassa. Joukkojen pääasiallisena kuljetusvälineenä ovat BMP-2, MT-LB (PsPr), CV9030 ja XA-180 Pasi (KarPr).

Panssarijääkäreiden koulutushaaratunnuksena on viisikulmainen, keltaisilla reunuksilla ja vihreällä pohjalla oleva BTR-60-miehistönkuljetuspanssarivaunu ja rynnäkkökivääri 62.

Panssarijääkärikompaniassa koulutetaan pääasiassa panssarijääkäreitä, tiedustelijoita, panssarintorjujia, tulenjohtajia, XA-ajoneuvokuljettajia sekä panssarivaunumiehiä. Panssarijääkärit koulutetaan etulinjan taistelijoiksi, hyökkääväksi kärjeksi. Koulutuksessa keskitytään tehokkaaseen ja nopeaan hyökkäykseen sekä oman tukikohdan puolustamiseen ja tiedustelutehtäviin.
Antigoneia (Khaonia)

**Antigoneia** (, myös *Antigonia*, ) oli antiikin aikainen kaupunki Epeiroksen Khaoniassa nykyisen Albanian alueella. Epeiroksen kuningas Pyrrhos perusti sen ja nimesi erään vaimonsa Antigonen mukaan. Antigoniaan asetettiin roomalainen varuskunta kolmannessa makedonialaissodassa 100-luvulla eaa. Kaupungin rauniot sijaitsevat lähellä albanialaista Saraqinishtin kylää Gjirokastërissa.

## Lähteet
Vitalijus Kavaliauskas

**Vitalijus Kavaliauskas** (s. 2. heinäkuuta 1983) on liettualainen jalkapalloilija, pelipaikaltaan hyökkääjä. Hän on edustanut koko uransa FK Ekranasia, jossa hän on pelannut 211 ottelua ja tehnyt 59 maalia. 

Maajoukkueessa Kavaliauskas on pelannut kymmenen ottelua, joissa hän on tehnyt yhden maalin.
Elliott Gould

**Elliott Gould** (oikealta nimeltään **Elliott Goldstein**, s. 29. elokuuta 1938 Brooklyn, New York, New York) on yhdysvaltalainen näyttelijä ja Oscar-ehdokas. Hän tuli tunnetuksi 1970-luvulla, jolloin hän näytteli pääroolia useissa Hollywood-elokuvissa. Tämän jälkeen hän on jatkanut esiintymistä sivuosissa. Hän on esittänyt sivuosaa esimerkiksi ''Frendeissä'' esittäen Jack Gelleriä, Rossin ja Monican isää. Hän on myös näytellyt elokuvassa ''Capricorn yksi''.

## Elämäkerta

### Nuoruus
Gould syntyi juutalaiseen perheeseen Brooklynissa New Yorkissa. Hänen alkuperäinen nimensä on Elliott Goldstein. Hänen äitinsä Lucille myi tekokukkia kauneuskaupoille, hänen isänsä Bernard Goldstein teki töitä vaateliikkeessä.

### Yksityiselämä
Gould on sanonut olevansa "identiteetiltään syvästi juutalainen". Hän on ollut naimisissa kolme kertaa, kaksi niistä saman naisen kanssa: Avioliitostaan Barbra Streisandin kanssa (1963–1971) hänellä on yksi lapsi, näyttelijä Jason Gould. Seuraavista avioliitoista Jennifer Bogartin kanssa (1973–1976 ja 1978–1979) hänellä on kaksi lasta.

## Osittainen filmografia
* *[[Bob & Carol & Ted & Alice]]* (1969)
* *[[M.A.S.H. – armeijan liikkuva kenttäsairaala]]* (1970)
* *[[Pitkät jäähyväiset (elokuva)|Pitkät jäähyväiset]]* (1973)
* *[[Capricorn yksi]]* (1978)
* *[[Rakkauden palapeli (elokuva)|Rakkauden palapeli]]* (1982)
**[[Frendit]]* (1994–2004)
* *[[Ocean’s Eleven – korkeat panokset|Ocean's Eleven – korkeat panokset]]* (2001)
*''Ocean’s Twelve'' (2004)
*''Ocean’s Thirteen'' (2007)

## Aiheesta muualla
*
*
Kadnikov

**Kadnikov** () on kaupunki Vologdan alueen Sokolin piirissä Venäjällä. Se sijaitsee Suhonaan laskevan pienen Sodima-joen varrella. Asukkaita on 4&nbsp;022 henkeä (vuonna 2023).

Vuonna 1492 paikalle perustettiin kauppareitin vartiopiste, josta sai alkunsa Kadnikovskajan kylä. Vuonna 1780 siitä tuli Vologdan lääniin kuuluneen Kadnikovin kihlakunnan keskus.

Kaupungissa on elintarvike- ja puunjalostusteollisuutta.

## Lähteet

## Aiheesta muualla
* Kadnikov Vologdan alueen sivustolla
Suhona

**Suhona** () on Vienanjokeen laskeva joki Vologdan alueella Venäjällä. Joen pituus on 558 kilometriä ja sen sadealue 50&nbsp;300 neliökilometriä. Se saa alkunsa Vologdan pohjoispuolella sijaitsevasta Kubenskojejärvestä. Joki on liikennöintikelpoinen. Kanavajärjestelmä yhdistää sen Šeksnan kautta Volgaan. Suhonan varrella sijaitsevat Sokolin, Totman ja Veliki Ustjugin kaupungit.

## Lähteet

## Aiheesta muualla
Klin

**Klin** () on kaupunki Moskovan alueella Venäjällä. Se sijaitsee Volgaan laskevan Sestrajoen rannalla 89 kilometriä Moskovasta luoteeseen. Klinin läpi kulkee Moskovan ja Pietarin välinen päärata (Klinin asema) ja M10-valtatie. Kaupunki on Klinin piirin keskus. Asukkaita on noin 80&nbsp;000 henkeä (vuonna 2010).

Klin mainitaan ensimmäisen kerran vuonna 1317 Tverin ruhtinaskunnan rajalinnoituksena. Vuonna 1482 se liitettiin Moskovan ruhtinaskuntaan. 1700-luvun alusta lähtien paikkakunnalla toimi Pietarin ja Moskovan välisen maantien kyytiasema. Vuonna 1781 Klinistä tuli samannimisen Moskovan lääniin kuuluneen kihlakunnan keskus. Vuonna 1851 rakennettiin sen kautta kulkeva Pietarin ja Moskovan välinen rautatie, jonka ansiosta seudulle syntyi teollisuutta.

Nykyään Klin on huomattava teollisuuskeskus, jossa toimii kone- ja laiterakennus-, rakennustarvike- ja elintarviketeollisuutta. Nähtävyyksiä ovat Sestrajoen muodostaman silmukan keskellä sijaitseva 1500-luvulla rakennettu Neitsyt Marian kuolonuneen nukkumisen kirkko sekä entisen kremlin paikalle vuonna 1712 rakennettu moskovalaista barokkia edustava Kristuksen ylösnousemuksen kirkko. Keskusaukiolla sijaitsevat 1700–1800-lukujen vaihteessa rakennetut hallintorakennukset, postiasema, empiretyylinen hotelli ja 1800-luvun lopulla rakennettu venäläistyylinen kauppahalli. Kaupungin eteläosassa on 1700-luvun lopulla rakennettu Demjanovon kartano puistoalueineen sekä barokkityylinen kirkko vuodelta 1746.

Klinissä ja sen lähiseudulla on asunut monia kuuluisia taiteilijoita ja tiedemiehiä. Kaupungissa on säveltäjä Pjotr Tšaikovskin ja kirjailija Arkadi Gaidarin kotimuseot, sen lähellä sijaitsevassa Boblovon kartanossa on Dmitri Mendelejeville omistettu museo. Klinissä toimii myös kotiseutumuseo.

Klinin suomalainen ystävyyskaupunki on Lappeenranta.

## Lähteet

## Aiheesta muualla

* Klinin piirin sivusto
Herby Fortunat

**Herby Fortunat** (28. kesäkuuta 1982 Port-au-Prince) on Haitilla syntynyt, ranskalais-brazzavillenkongolainen jalkapalloilija, pelipaikaltaan hyökkääjä. Hän pelasi urallaan muun muassa Albanian pääsarjassa sekä eurooppalaisissa alasarjoissa ja Vietnamissa. Suomessa hän edusti vuonna 2007 GBK:ta Ykkösessä.

Fortunat pelasi yhden pelin Kongon tasavallan maajoukkueessa.

## Lähteet

*Fortunatin profiili national-football-teamsin tietokannassa
Musta maanantai 1987

**Musta maanantai 1987** oli 19. lokakuuta 1987 tapahtunut osakkeiden arvon romahdus, joka alkoi Kaukoidästä Hongkongista ja levisi nopeasti koko maailmaan. Se tuntui ensin Euroopassa ja sitten Yhdysvalloissa, jossa Dow Jonesin teollisuusosakkeiden indeksi DJIA putosi 508 pistettä eli 22,6 prosenttia. Huipputekniikan osakkeita kuvaava Nasdaq-indeksi putosi vain 11,3 prosenttia.

Yhdysvaltain pörssin Dow Jonesin teollisuusosakeindeksin, DJIA:n vuonna 1987 huippuunsa edennyt kasvu oli kääntynyt laskuun jo elokuussa. Yhdysvaltain reaalitalouden kasvu oli alkanut hidastua vuonna 1986, mikä johti talouden "pehmeään laskeutumiseen" ja inflaation hidastumiseen.

Romahdukseen oli monia syitä. Yhtenä syynä on pidetty kauppoja automaattisesti tekeviä tietokoneita, jotka myivät osakkeita pois niiden arvon aletessa markkinoilla. Muina syinä on pidetty ihmisten psykologista laumakäyttäytymistä, huonoa maksuvalmiutta ja markkinanäkymien huonoa näkyvyyttä. Yhtenä merkittävänä syynä on pidetty nopeasti kasvanutta kiinnostusta pitkän ja lyhyen ajan velkakirjoihin, jotka ovat sijoittajille vaihtoehto osakkeisiin nähden.

Musta maanantai alkoi Yhdysvalloissa, kun Dow Jones putosi puolentoista tunnin aikana 200 pistettä eli 9&nbsp;%. Se jatkoi ennennäkemätöntä putoamistaan päivän aikana.

Osakekauppias Paul Tudor Jones ennusti romahduksen, valmistautui siihen ja hyötyi siitä. Hänen mielestään romahdus johtui osakkeiden hedge-suojajohdannaisista, joita oli pakko myydä sitä mukaa kuin pörssikurssit alenivat. Näin syntyi itseään voimistanut lumivyörymäinen ketjureaktio.

## Katso myös
* Luettelo lamoista ja taantumista

## Lähteet
Zaraisk

**Zaraisk** () on kaupunki Moskovan alueella Venäjällä. Se sijaitsee Okaan laskevan Osjotr-joen rannalla 162 kilometriä Moskovasta kaakkoon. Luhovitsysta haarautuva tavaraliikenteen rata yhdistää sen Moskovan ja Rjazanin väliseen rautatiehen. Kaupunki on Zaraiskin piirin keskus. Asukkaita on 24&nbsp;645 henkeä (vuonna 2010).

Kaupunki mainitaan ensimmäisen kerran 1200-luvulla. Aluksi siitä käytettiin nimiä *Krasnoje*, *Novgorod-na-Osjotre*, *Osjotr* ja linnoituksessa sijainneen kirkon mukaan *Nikola Zarazskoi*. Nykyinen 1700-luvulla vakiintunut nimitys perustuu kirkon sijaintia kuvaavaan murresanaan *zarazy* ”kuoppainen, rotkoinen paikka”.

Vuosina 1528–1531 Moskovan Venäjän etelärajalla sijainneeseen Zaraiskiin rakennettiin kivinen linnoitus eli kreml, jota vastaan tataarien joukot hyökkäilivät vuosina 1533, 1541 ja 1570. 1600-luvun alussa kaupungin lähellä käytiin taisteluja Ivan Bolotnikovin talonpoikaisarmeijan ja tsaari Vasili Šuiskin joukkojen välillä. Vuonna 1608 puolalaiset valloittivat ja hävittivät kaupungin. Vuonna 1610 linnoituksen päälliköksi tuli ruhtinas Dmitri Požarski, joka ryhtyi johtamaan maan vapauttamista miehittäjistä. Venäjän laajennuttua linnoitus menetti strategisen merkityksensä.

1600-luvulla Zaraisk oli huomattava kauppa- ja käsityöläiskaupunki.  Vuonna 1778 siitä tuli Rjazanin lääniin kuuluneen kihlakunnan keskus. 1800-luvun puolivälin jälkeen Zaraiskin kaupallinen merkitys väheni huomattavasti sen jäätyä syrjään Moskovan ja Rjazanin välisestä maantiestä ja rautatiestä. 1800-luvun lopussa kaupunkiin syntyi nahka- ja tekstiiliteollisuutta.

Nykyään kaupungissa on tekstiili-, jalkine, rakennustarvike- ja elintarviketeollisuutta. Nähtävyyksistä huomattavin on tiilestä ja kivestä rakennettu kreml, jonka kulmissa on neljä pyöreää tornia ja niiden välissä kolme neliskulmaista porttitornia. Muurien sisäpuolella sijaitsevat muinaisvenäläiseen tyyliin vuonna 1681 rakennettu Nikolaoksen katedraali ja klassistinen Johannes Kastajan kirkko vuodelta 1821. Nikolaoksen kirkon sisällä on kolme puuleikkauksin ja -veistoksin koristeltua barokki- ja rokokootyylistä ikonostaasia.

1700-luvun lopulla laaditun asemakaavan mukaan rakennetun keskustan nähtävyyksiä ovat barokkityyliset Marian ilmestyksen (1777) ja Kolminaisuuden (1776–1788) kirkot, 1800-luvun klassistiset kauppiastalot sekä vuonna 1835 rakennettu Pyhän Eliaan kirkko. 13 kilometrin päässä kaupungista Darovojen kylässä on kirjailija Fjodor Dostojevskin isälle kuulunut kartano. Zaraiskin kremlin vierestä vuonna 1980 löydetty paleoliittisen kauden asuinpaikka on Moskovan alueen vanhin tunnettu ihmisasutus.

## Lähteet

## Aiheesta muualla

* Zaraiskin piirin sivusto 
* Epävirallinen kaupunkiportaali
Dubstep

**Dubstep**  on elektronisen tanssimusiikin tyylilaji, jonka juuret ovat Lontoon 2000-luvun vaihteen UK garage -musiikkityylissä. Dubstepin erityisiä  elementtejä ovat nopea tempo, tummasävyisyys, kolmimuunteiset rytmit ja bassovoittoisuus. Dubstep alkoi levitä laajemman yleisön tietoisuuteen vuosien 2005 ja 2006 aikana, jolloin merkittävät musiikkijulkaisut, kuten The Wire ja internet-sivusto Pitchfork Media alkoivat kiinnittää huomiota genreen. BBC Radio 1 alkoi tammikuussa 2006 lähettää genreen keskittyvää radio-ohjelmaa ”Dubstep Warz”, jota juontaa DJ Mary Anne Hobbs.

Dubstepin juuret juontuvat UK garage -tuottajien kokeellisempiin julkaisuihin, jotka yhdistelivät grime-musiikkia 2-step -tyylilajiin ja esiintyivät usein levyjen b-puolina. Dubstep on instrumentaalista ja musiikin ilmapiiri on synkkää vokaalipainotteisemman grime-tyylilajin tapaan. Matalat bassotaajuudet ovat kappaleissa vahvasti läsnä.

Jotkut artistit ovat ottaneet vaikutteita myös kaukaisemmista tyylilajeista, kuten Basic Channel -tyylisestä Dub teknosta.

## Dubstep-artisteja

* 501
* Bassnectar
* Benga
* Black Sun Empire
* Broken Note
* Datsik
* Eptic
* Excision

* Jon Gooch
* Kill The Noise
* Knife Party
* Krewella
* Modestep
* Nero
* Noisia
* Pegboard Nerds

* Rusko
* SKisM
* Skream
* Skrillex
* Slugabed
* Tes La Rok
* Zomboy
* Mala
* Jarner 

## Lähteet
Kaduin piiri

**Kaduin piiri** () on paikallinen itsehallintoalue Vologdan alueella Venäjällä. Vuonna 1927 perustetun piirin pinta-ala on 3&nbsp;300 neliökilometriä ja asukkaita on 17&nbsp;800 henkeä (vuonna 2008).

## Sijainti ja luonto

Kaduin piiri sijaitsee Vologdan alueen lounaisosassa. Pohjoisessa se rajoittuu Belozerskin, idässä ja kaakossa Tšerepovetsin, lounaassa Ustjužnan sekä lännessä Babajevon piireihin. Suurimmat joet ovat Suda ja Andoga. Seudulla on kolme maisemansuojelualuetta.

## Historia

Seudun vanhimpia tunnettuja asukkaita olivat vepsäläiset kalastajat ja eränkävijät, jotka toisen vuosituhannen alussa sulautuivat slaaveihin. Myöhemmin seutu kuului Belozerskin ruhtinaille, läänitystilallisille ja luostareille. Vuonna 1517 munkki Filipp perusti Pyhän Kolminaisuuden (Filippo-Irapskajan) erämaaluostarin. 1500–1600-luvulla seudun nimenä oli Andogan stani. 1700-luvulta aina Venäjän vallankumoukseen saakka se kuului Novgorodin läänin Belozerskin ja Tšerepovetsin kihlakuntiin.

1900-luvun alussa rakennettiin Pietarin ja Vologdan välinen rautatie, jonka varrelle syntyi vuonna 1904 Kaduin asemataajama. Vuonna 1927 perustettiin Kaduin piiri, joka vuodesta 1937 lähtien on kuulunut Vologdan alueeseen. 1930-luvun alussa perustettiin metsäteollisuuspiiri ja saha. 1960–1970-luvuilla rakennettiin Tšerepovetsin sähkövoimalaitos.

## Hallinto

Piirin hallinnollinen keskus on Kaduin taajama. Lisäksi siihen kuuluu Hohlovon taajama sekä 7 maalaiskuntaa: Andronovo, Baranovskoje, Boilovo, Maza, Nikolskoje, Rukavitskoje (keskuspaikka Malaja Rukavitskaja) ja Velikoje Selo.

Piirin ja piirihallinnon päämies on Nikolai Dekterev.

## Liikenne

Piirin läpi kulkee Pietarin ja Vologdan välinen rautatie. Eteläpuolella kulkee Uuden Laatokan ja Vologdan välinen A114-maantie.

## Talous

Suurin teollisuuslaitos on OGK-6 -tuotantoyhtiöön kuuluva Tšerepovetsin sähkövoimala. Muita yrityksiä ovat kartonkipakkauksia valmistava OOO Kartel, metallirakennetehdas sekä elintarviketeollisuuden tuotantolaitokset. Metsänhankinnan ja -jalostuksen osuus piirin teollisuustuotannosta on vaajat 10 %.

Maatalous on keskittynyt maidon ja lihan tuotantoon.

## Kulttuuri

Piirin alueella on 9 yleissivistävää kouluja, joista 8 on keskikouluja. Muita kulttuurilaitoksia ovat lasten luomistyön keskus, lasten taidekoulu, kansanperinne- ja käsityökeskus, piirin kulttuuritalo, keskuskirjasto ja sen 18 osastoa, 13 kyläklubia ja kotiseutumuseo.

Piirissä toimii kaksi Venäjän ortodoksisen kirkon seurakuntaa sekä kolme evankelista uskonnollista yhteisöä. Kaduissa ilmestyy piirilehti Naše vremja.

## Lähteet

## Aiheesta muualla
* Kaduin piirin sivusto  
* Kaduin piiri Vologdan alueen sivustolla
Chaïm Perelman

**Chaïm Perelman** (20. toukokuuta 1912 Varsova, Puola – 22. tammikuuta 1984 Bryssel, Belgia) oli puolalaissyntyinen, uransa Belgiassa luonut filosofi. Perelman tunnetaan etenkin hänen retoriikkaa ja argumentaatioteoriaa koskevasta tutkimuksestaan, ja hän oli yksi uuden retoriikan kehittäjistä.

Perelman opiskeli alunperin oikeustiedettä, minkä vaikutus näkyy hänen retoriikkaa koskevassa tuotannossaan, ja huomattava osa hänen tuotannostaan kuuluu oikeusfilosofian alaan.

## Perelmanin uusi retoriikka
Perelmanin pääteos retoriikan alalla on yhdessä Lucie Olbrechts-Tytecan kanssa kirjoitettu *Traité de l'argumentation: La nouvelle rhétorique* (1958). Myöhemmin hän kehitteli samoja ajatuksia edelleen teoksessaan *L'empire rhétorique* (suom. *Retoriikan valtakunta*, 1977). Perelman kritisoi tuolloin vallitsevaa käsitystä retoriikasta pelkkänä kaunopuheisuutena, jonka juuret hänen mukaansa palautuivat René Descartesista alkaneeseen filosofiseen perinteeseen, ja pyrki määrittelemään retoriikan uudelleen vakuuttavan argumentoinnin tutkimukseksi antiikin esikuvien mukaisesti.

Perelmanin mukaan retoriikassa on kyse arvopäätelmien uskottavuuden järjellisestä arvioinnista, joka ei ole mahdollista logiikan vaan argumentaation kautta. Demonstratiivisessa logiikassa pyritään osoittamaan jokin väite todeksi aksiomaattisten lähtökohtien ja ennalta määriteltyjen päättelysääntöjen avulla, kun taas luonnollisessa argumentaatiossa pyritään yhteisymmärrykseen eli saavuttamaan kohteena olevan yleisön hyväksyntä jollekin väitteelle. Hyvän argumentaation kohteena on universaaliyleisö erotuksena jostain tietystä erityisyleisöstä, eli siinä perustelut ovat yleisesti hyväksyttäviä eivätkä riippuvaisia yleisön erityisistä intresseistä tai taipumuksista.

Perelman pyrki systemaattisesti tutkimaan erilaisissa todellisissa elämäntilanteissa ilmenevää argumentaatiota. Hän eritteli sekä argumentoinnin lähtökohtia että sen tekniikoita. Argumentoinnin lähtökohdat ovat eräänlaisia "esisopimuksia" eli argumentoijan julkilausumattomia oletuksia niistä yleisistä perusteista, joilla kyseistä yleisöä kannattaa lähestyä ja joita ei oleteta kyseenalaistettavan argumentoinnin edetessä. Argumentaatiotekniikat Perelman jakoi assosiatiivisiin eli yhdisteleviin tekniikoihin, jotka edelleen jakautuvat kolmeen luokkaan, ja dissosiatiivisiin eli erotteleviin tekniikoihin. Assosiatiivisiin tekniikoihin kuuluvat kvasiloogiset argumentit, todellisuuden rakenteeseen perustuvat argumentit, kuten kausaalisuhteen osoittaminen, ja todellisuuden rakennetta muokkaaviin argumentteihin, kuten esimerkit ja analogiat. Sen sijaan dissosiatiivisissa tekniikoissa on kyse käsillä olevan ilmiön jakamisesta pienempiin osiin.

## Suomennettu teos
* 

## Lähteet
* 
* 

### Viitteet
Hans von Luck

**Hans-Ulrich von Luck und Witten** (15. heinäkuuta 1911 Flensburg – 15. tammikuuta 1997) oli saksalainen eversti. Von Luck palveli toisessa maailmansodassa 7. ja 21. panssaridivisioonissa Puolan, Ranskan, Pohjois-Afrikan, Italian ja Neuvostoliiton rintamilla, muun muassa sotamarsalkka Erwin Rommelin alaisena. Hän julkaisi muistelmansa *Panzer Commander* englanniksi vuonna 1989.

## Tausta
Von Luck syntyi Pohjois-Saksan Flensburgissa 1911 sotilassukuun. Isä oli merivoimien upseeri. Perhe oli alun perin lähtöisin Sleesiasta ja suvun sotilasperinteet juonsivat monta sukupolvea taaksepäin. Von Luck seurasi perinteitä liittyen 1929 upseerioppilaana Reichswehriin.

## Ura
Von Luck oli eräs ensimmäisistä panssariupseerin koulutuksen saaneista Saksan armeijassa. Vuonna 1939 hänen motorisoitu yksikkönsä oli eräs ensimmäisistä Puolan rajan ylittäneistä yksiköistä toisen maailmansodan alkaessa. Hän haavoittui kahdesti ja hänelle myönnettiin kaksi Saksan sotavoimien korkeinta kunniamerkkiä: Saksan kultainen risti sekä Rautaristin ritariristi. Sodan loppuvaiheissa hän oli eräs Wehrmachtin nuorimmista eversteistä.

Taisteltuaan useilla rintamilla hän joutui huhtikuussa 1945 neuvostojoukkojen vangiksi. Hän vietti viisi vuotta sotavankileireillä Georgiassa ja Kaukasiassa. Vaikka von Luckia ei tuomittu mistään sotarikoksista, hän vapautui vasta vuonna 1950.

## Sodan jälkeen
Vapauduttuaan von Luck työskenteli hotellin vastaanottovirkailijana Hampurissa, minkä jälkeen hän toimi liikemiehenä kansainvälisessä kahvikaupassa. Hänestä tuli 1960-luvulta lähtien kysytty vieras ja luennoitsija Normandian taisteluista muun muassa brittiläisessä Camberleyn sotakoulussa sekä vuodesta 1980 lähtien Ruotsin sotakorkeakoulussa. Vuonna 1983 von Luck tapasi historioitsija Stephen Ambrosen, joka haastatteli von Luckia tutkimuksiaan varten sekä rohkaisi tätä julkaisemaan muistelmansa. Von Luck toimi myös asiantuntija-avustajana ranskalaisessa dokumenttielokuvassa *[[Sota ilman vihaa]]*, joka kertoo Pohjois-Afrikan taisteluista 1941-1943.

Von Luck avioitui kahdesti ja hänellä on kolme poikaa.

## Kirjallisuus
*Luck, Hans von: *Aikakauteni vanki - Panssarikomentajan muistelmat 1939-1950*. Koala-kustannus, 2022. .
*

## Lähteet
Yvonne Rüegg

**Yvonne Rüegg** (s. 2. elokuuta 1938 Chur, Graubünden, Sveitsi ) on entinen sveitsiläinen alppihiihtäjä ja olympiavoittaja.

Rüegg voitti kultaa Squaw Valleyn 1960 talviolympialaisten suurpujottelussa. Hän kukisti loppuajallaan 1.39,9 hopealle sijoittuneen yhdysvaltalaisen Penelope Pitoun 0,1 sekunnilla.

## Lähteet
* 
* 

### Viitteet
Kansallisliberalismi

**Kansallisliberalismi** on liberalismin muoto, jossa yhdistetään toisiinsa nationalismia ja liberalistista politiikkaa, erityisesti taloudellista liberalismia. Sen juuret ulottuvat 1800-luvulle, jolloin konservatiivinen liberalismi oli hallitseva aate Euroopan maissa. Tähän aikaan kansallisliberalismiin kuului olennaisesti ajatus kansallisvaltiosta.

Käsitettä kansallisliberalismi on käytetty 1800-luvulla pääasiassa saksalaisalueilla, kuten Saksassa ja Itävallassa, joissa kansallisliberaalit puolueet olivat pitkään vallassa. Kansallisliberaalit eivät muiden liberaalien tapaan tukeneet niin voimakkaasti vapaata kauppaa ja vapaita markkinoita, vaan kannattivat jossain määrin autarkiaa ja protektionismia, kuten Britannian konservatiivit. Historiallisia kansallisliberaalisia puolueita olivat Kansallisliberaalinen puolue, Saksalaiskansallinen kansanpuolue ja Saksan kansanpuolue, Landbund, Suursaksalainen kansanpuolue, Itsenäisten liitto Itävallassa, Schweizerische Volkspartei Sveitsissä, ja Fronte dell'Uomo Qualunque Italiassa.

Viimeisen kahdenkymmenen vuoden aikana puolueet, jotka yhdistelevät nationalismia ja liberalistisia ajatuksia, kuten alhaista verotusta ja markkinoiden vapauttamista, mutta suhtautuvat epäilevästi kansainväliseen kauppaan ja yksityistämiseen, luokitellaan nykyään kansallisliberaaleiksi. Tyypillinen nykyajan esimerkki kansallisliberaalista puolueesta on Itävallan vapauspuolue, erityisesti Jörg Haiderin, Susanne Riess-Passerin ja Karl-Heinz Grasserin johtajuuden aikana.

Tämän hetkisiä kansallisliberaaleja puolueita Vapauspuolueen ja Itävallan tulevaisuuden liiton lisäksi ovat Pim Fortuynin lista ja Vapauspuolue Hollannissa, Dedeckerin lista Belgiassa, Mouvement pour la France ja Debout la République Ranskassa.

Myös Ranskan Kansallinen rintama, Belgian Vlaams Belang sekä Israelin Likud voidaan luokitella kansallisliberalistisiksi.

Suomen poliittisista nuorisojärjestöistä Perussuomalaiset Nuoret (–2020) ja Perussuomalainen Nuoriso (2020–) määrittelivät talouspolitiikkansa kansallisliberalistiseksi. Käsite poistettiin järjestön talouspoliittisesta ohjelmasta Joensuussa vuonna 2025 pidetyssä kevätkokouksessa.

## Lähteet

*Verlag Beck, *Germany from Napoléon to Bismarck, 1800–1866*, Princeton University Press
*Lucien Calvié, *Unité nationale et liberté politique chez quelques libéraux allemands au début des années 30 and Naissance et évolution du libéralisme allemand*, in Françoise Knopper ja Gilbert Merlio (toimittanut), *Notices politiques et littéraires sur l'Allemagne*, Presses Universitaires du Mirail, Paris, 1835
*Eric Hobsbawm, *Nations et nationalisme depuis 1780*, Paris, Gallimard, 1992
*Edmond Marc Lipiansky, *L'âme française ou le national-libéralisme. Analyse d'une représentation sociale*, Anthropos, 1979
*Yael Tamir, *Liberal Nationalism*, Princeton University Press, 1995
*Alfred Wahl, Les forces politiques en Allemagne, Armand Colin

### Viitteet
Tšagodoštšan piiri

**Tšagodoštšan piiri** () on paikallinen itsehallintoalue Vologdan alueella Venäjällä. Vuonna 1927 perustetun piirin pinta-ala on 2&nbsp;400 neliökilometriä ja asukkaita on 14&nbsp;600 henkeä.

## Sijainti ja luonto

Tšagodoštšan piiri sijaitsee Vologdan alueen läntisimmässä osassa. Koillisessa se rajoittuu Babajevon ja idässä Ustjužnan piireihin, etelässä Novgorodin ja luoteessa Leningradin alueisiin. Seudun halki virtaavat Mologaan laskevat Tšagodoštša- ja Kobožajoet. Piirin alueella on yli 20 järveä. Pinta-alasta 63,9 % on metsää.

## Historia

Ensimmäiset asukkaat saapuivat seudulle mesoliittikaudella 7000–4000 vuotta eaa. Ensimmäisen vuosituhannen puolivälissä asukkaina oli suomalaisugrilaisia heimoja, jotka myöhemmin sulautuivat 300–800-luvuilla tulleisiin slaaveihin. Seudulla on runsaasti arkeologisia muistomerkkejä, joita ensimmäisenä tutki D. E. D. Europaeus. Hänen löytönsä ovat nykyään Suomen kansallismuseon kokoelmissa.

Vuoteen 1918 saakka seutu kuului Novgorodin läänin Ustjužnan kihlakuntaan. Heikosti kannattaneen maatalouden lisäksi asukkaat harjoittivat metsänhakkuita ja -uittoa, kalastusta sekä avustivat alueen läpi kulkeneen Marian vesitien liikennettä. 1800-luvulta lähtien seudun talouden perustan on muodostanut paikallista raaka-ainetta käyttävä lasiteollisuus. Vuonna 1926 perustettiin suuri nykyaikainen lasitehdas, jonka ympärille syntyi Tšagodan taajama.

## Hallinto

Piirin hallinnollinen keskus on Tšagodan taajama. Lisäksi siihen kuuluu Sazonovon taajama sekä 7 maalaiskuntaa: Belyje Kresty, Borisovo, Izboištši, Lukinskoje (keskuspaikka Anišino), Megrino, Pervomaiski ja Pokrovskoje.

Piirin päämies on Vasili Borin.

## Liikenne

Piirin kautta kulkee Vologdan ja Uuden Laatokan välinen A114-maantie sekä Kabožan ja Podborovjen välinen rautatie (Tšagodan ja Ogarjovon asemat).

## Talous

Lasiteollisuus muodostaa edelleen seudun talouden selkärangan (86 % teollisuustuotannosta). Lasitehtaita on kolme: OAO Pokrovski steklozavod, OAO Smerdomski steklozavod ja OOO Tšagodoštšenski steklozavod i Kº. Lisäksi harjoitetaan metsänhankintaa, turpeen ja kalkin tuotantoa.

Piirin alueella toimii 6 maatalousyritystä ja 13 yksityistilaa. Maatalous on keskittynyt maidon tuotantoon.

## Kulttuuri

Piirin alueella on 12 yleissivistävää koulua, joista 3 on keskikouluja. Lisäksi toimii lasi- ja metsäalan työntekijöitä valmistava ammattikoulu. Kulttuurilaitoksia ovat 4 kulttuuritaloa, 3 kulttuuri- ja vapaa-ajankeskusta, 2 taidekoulua, keskuskirjasto ja sen 14 osastoa sekä historian ja kansankulttuurin museo. Belyje Krestyn kylässä toimii Venäjän ortodoksisen kirkon seurakunta. Tšagodassa ilmestyy piirilehti Iskra.

## Lähteet

## Aiheesta muualla
* Tšagodoštšan piirin sivusto  
* Tšagodoštšan piiri Vologdan alueen sivustolla
Hedy Schlunegger

**Hedy Schlunegger** (10. maaliskuuta 1923 – 3. heinäkuuta 2003) oli sveitsiläinen alppihiihtäjä ja olympiavoittaja.

Schlunegger voitti kultaa Sankt Moritzin 1948 olympialaisten syöksylaskussa. Hänestä tuli täten kaikkien aikojen ensimmäinen naisten syöksylaskun olympiavoittaja. Hänen voittoaikansa oli 2.28,3 ja hän voitti Itävallan Trude Beiserin 0,8 sekunnilla. Alppiyhdistetyssä hän sijoittui kahdeksanneksi.

## Lähteet

* 
*
Terry Zwigoff

**Terry Zwigoff** (s. 18. maaliskuuta 1949 Appleton, Wisconsin, Yhdysvallat) on yhdysvaltalainen elokuvantekijä, joka tunnetaan varsinkin elokuvistaan *Crumb* (1994), joka käsittelee underground-sarjakuvataiteilija Robert Crumbin elämää, ja *[[Ghost World]]* (2001), joka on elokuvasovitus Daniel Clowesin samannimisestä sarjakuvasta. *Crumbista* hän voitti palkinnon Sundancen elokuvajuhlilla ja oli ehdolla parhaan käsikirjoittajan Oscar-palkinnon saajaksi elokuvasta *Ghost World*.

Zwigoff alkoi työskennellä sarjakuvien parissa 1970-luvulla, kun hän muutti San Franciscoon ja tapasi Robert Crumbin. Heitä molempia yhdisti heidän kiinnostuksensa juurimusiikkiin. Zwigoff opetteli soittamaan selloa ja mandoliinia ja liittyi Crumbin kielisoitinryhmään R. Crumb and his Cheap Suit Serenadersiin. Nykyään hän soittaa sanfranciscolaisessa instrumentaaliyhtyeessä The Excitement Boys.

## Ohjaukset
**[[Louie Bluie]]* (1985)
**[[Crumb]]* (1994)
**[[Ghost World]]* (2001)
**[[Paha pukki]]* (2003)
**[[Art School Confidential]]* (2006)

## Lähteet

## Aiheesta muualla
*
Ernst Hinterseer

**Ernst Hinterseer** (s. 28. helmikuuta 1932 Kitzbühel, Itävalta) on itävaltalainen uransa lopettanut alppihiihtäjä ja olympiavoittaja.

Hinterseer voitti Squaw Valleyn 1960 olympialaisten pujottelussa kultaa. Hän oli ensimmäisen laskun jälkeen viidentenä mutta nousi toisella laskullaan voittoon 1,4 sekunnin erolla maanmieheensä Mathias Leitneriin. Suurpujottelussa hän hävisi 0,8 sekuntia sveitsiläiselle Roger Staubille ja sai pronssia.

## Lähteet

* 
*
Wissem Ben Yahia

**Wissem Ben Yahia** (, s. 9. syyskuuta 1984 Pariisi, Ranska) on tunisialainen jalkapalloilija. Keskikentällä puolustavassa roolissa pelaava Ben Yahia edustaa Turkin pääsarjassa Mersin Idman Yurdua.

## Ura
Ben Yahia aloitti jalkapalloilun 10-vuotiaana liittyessään Club Africainin junioreihin ja sai saman tien juniorijoukkueen valmentajan vakuuttuneeksi tarkoilla syötöillään ja maalinteollaan. 13-vuotiaana Ben Yahia valittiin kapteeniksi ja pelasi roolissa siihen asti kunnes siirtyi Club Africainin edustusjoukkueeseen vuonna 2003. Kaudella 2007–2008 hän voitti ensimmäisen Tunisian liigan mestaruutensa ja maalikuninkuuden 10 maalilla.

8. kesäkuuta 2011 Ben Yahia julkistettiin siirtyneen Turkin Superliigaan Mersin Idman Yurduun, joka oli noussut kaudeksi 2011–2012 pääsarjaan. Ben Yahia allekirjoitti kolmen vuoden sopimuksen.

## Maajoukkueura
Tunisian maajoukkuessa Ben Yahia pelasi ensi kerran vuoden 2004 olympiakisoissa, jossa hän pelasi joukkueen kaikki kolme ottelua. Yhteensä Ben Yahia on pelannut 15 maaottelua ja tehnyt niissä kaksi maalia. Ensimmäinen maali syntyi rangaistuspotkusta Mosambikia vastaan pelatussa MM-karsintaottelussa 6. kesäkuuta 2009. Toisen maalinsa hän teki 20. kesäkuuta 2010 pelatussa ystävyysottelussa Sudania vastaan.

## Saavutukset
* Tunisian liigamestaruus: 2008
** Maalikuninkuus: 2008 (10 maalia)
* North African Cup of Cup Champions: 2008

## Maaottelumaalit

## Lähteet

## Aiheesta muualla
* National Football Teams
* Wissem Ben Yahia Fifa.comissa  
* Wissem Yahia Kawarji.comissa  
* Worldfootball
Jan Kounen

**Jan Kounen** on (s. 2. toukokuuta 1964 Utrecht, Alankomaat) on alankomaalaissyntyinen ranskalainen elokuvaohjaaja ja elokuvatuottaja. Kounen on ohjannut myös useita musiikkivideoita.

## Elokuvat
**Les aventures de Jeff Blizzard* (1986)
**The Broadsword* (1986)
**Soft* (1986)
**Het journaal* (1987)
**Het virus* (1987)
**Gisele Kerozene* (1989) 
**L'âge de plastic* (1991)
**Capitaine X* (aka *Né pour mourir*, 1994) 
**Vibroboy* (1993)
**[[Dobermann (elokuva)|Dobermann]]* (1997)
**D'autres mondes* (aka *Other Worlds*, 2004)
**Another Reality* (TV-dokumenttisarja, 2003)
**[[Blueberry (elokuva)|Blueberry]]* (aka *Blueberry, l'experience secrete*, 2004)
**Darshan: The Embrace* (aka *Darshan - L'étreinte*, 2005)
**[[99 frangia]]* (aka *99 francs* 2007)
**[[Coco Chanel & Igor Stravinsky]]* (2009)
**Vape Wave* (2015)
**Mère Océan* (2016)
**Mon cousin* (2020)

## Aiheesta muualla
* 
* Gisele Kerozene (1989) nähtävänä
Oriveden kaivos

**Oriveden kaivos** on kultakaivos, joka sijaitsee Oriveden kunnassa. Se tunnetaan myös nimellä **Kutemajärven kaivos**.

Kaivos on maanalainen ja siitä on louhittu yli 500&nbsp;000 unssia (yli 15 tonnia) kultaa. Outokumpu Oy aloitti kaivoksen louhinnan vuonna 1994 ja toiminta jatkui yhtäjaksoisesti vuoteen 2003 asti. Outokummun luopuessa kaivostoiminnasta sen hallussa olleet kultaesiintymät siirtyivät Polar Mining Oy:lle, jonka omistaa australialainen Dragon Mining. Polar Mining avasi kaivoksen uudelleen vuonna 2007.

Geologisesti Oriveden kaivos kuuluu Tampereen liuskejaksoon. Malmi esiintyy piippumaisina muodostumina intermediäärisessä vulkaanisessa kivessä. Malmipiippuja tunnetaan alueelta viisi kappaletta. Ensimmäiseksi louhittiin Kuteman malmiota, jonka ehdyttyä siirryttiin hyödyntämään Sarvisuon malmia. Oriveden kaivoksen malmi kuljetetaan rikastettavaksi 80&nbsp;km päähän Sastamalan rikastamolle.

Suomen Kuvalehti sai haltuunsa kuvia kultakaivoksen laittomalta kaatopaikalta. Pirkanmaan ely-keskus teki tarkastuskäynnin Oriveden kultakaivokselle 1. lokakuuta 2018. Viranomaiset havaitsivat tarkastuksessa kaivoksen sivukäytävässä jätteitä, joita ei ole käsitelty asianmukaisesti. Ely-keskuksen mukaan kaivosyhtiön toiminta on ollut ympäristölupapäätöksen vastaista. Kaivoksella sijaitseva salainen kaatopaikka tuli viranomaisten tietoon Suomen Kuvalehden uutisesta. Kaivokseen on SK:n tietojen mukaan dumpattu lähes 20 vuoden ajan jätteitä 66–85 metrin syvyyteen.

## Ympäristöhaitat
Kaivoksen kuivatusvesien suuret alumiini-, typpi- ja sulfaattipitoisuudet ovat näkyneet selvästi kohonneina haitta-aineiden määrinä Ala-Jalkajärvessä ja Peräjärvessä. Pirkanmaan ely-keskuksen ylitarkastajan mukaan alumiini haitannee kalojen lisääntymistä, korkea sulfaattipitoisuus taas tekee vedestä hapanta ja heikentää happioloja.

Vuonna 2012 kaivoksen alapuolisessa Ala-Jalkajärvessä ei elänyt kaloja eikä rapuja, ja Peräjärvessä kalojen lisääntyminen todettiin heikentyneeksi. Syksyllä 2013 Ala-Jalkajärven pohjakerrostuman pintaosissa havaittiin selkeästi kohollaan olevia uraanipitoisuuksia, jotka johtunevat 2000-luvun alun toiminnasta. Joulukuussa 2015 Länsi- ja Sisä-Suomen aluehallintovirasto (AVI) hylkäsi ympäristölupahakemuksen kaivostoiminnan jatkamisesta. Ympäristöluvan peruminen merkitsisi käytännössä kaivoksen sulkemista. Dragon Mining pystyy kuitenkin jatkamaan toimintaansa toistaiseksi päätöksestä tekemänsä valituksen käsittelyaikana. Toimitusjohtaja Brett Smithin mukaan kaivoksen aiheuttamat ympäristöongelmat periytyvät luultavasti aiemman toimijan ajoilta. Tuotantojohtaja Heimo Pöyry on myöntänyt, että vesienkäsittelyä on parannettava. AVI:n mukaan kaivos on pilannut vesistöt erityisesti Ala-Jalkajärvessä ja Peräjärvessä, ja toiminnan jatkuessa nykyisellään vaikutusta olisi jossain määrin myös Näsijärven Paarlahdella.

## Lähteet
* Dragon Mining: Orivesi Gold Mine 
* GTK: Kutemajärvi 

### Viitteet
Hannu Perälä

**Hannu Juhani Perälä** on suomalainen rumpali, säveltäjä, sanoittaja ja sovittaja. 
Perälä on toiminut myös studiomuusikkona Jukka Ruusumaan ja Marita Taavitsaisen levyillä.

## Yhtyeet joissa mukana
* Riot
* Rio

## Lähteet

## Aiheesta muualla
* 
* 
*
Organza

**Organza** on ohut ja jäykkä, alun perin silkistä kudottu kangas. Sen sidos on yleensä palttina.

Silkkiorganza valmistetaan raakasilkistä, jossa silkkikuidun serisiini on jäljellä. Kankaan loimena käytetään organsiinia (kahteen kertaan kerrattua silkkilankaa) ja kuteena joko organsiinia tai tramea. Sidoksena voi olla myös satiini.

Silkkiorganzaa käytetään erityisesti hää- ja iltapukujen sekä asusteiden valmistukseen. Läpikuultavan organzakerroksen avulla voidaan säädellä esimerkiksi alla olevan kankaan värisävyä tai kiiltoa. Organzaa käytetään myös tukikankaana ja kirjontatöiden, kuten paljetti- ja helmikirjonnan, pohjana. 

Nykyisin organzaa valmistetaan myös synteettisistä kuiduista, kuten polyesteristä ja nailonista. Nämä kankaat valmistetaan vaatetuskankaita leveämmiksi ja niitä käytetään sisustuksessa esimerkiksi valoverhoina. 

Tekstiiliteollisuudessa tunnetaan myös *organdi* (). Myös se on ohut ja kevyt palttinasidos, mutta sitä valmistetaan puuvillasta. Kankaan jäykkyys saadaan aikaan kankaan viimeistelyllä.

## Lähteet